# Partit Social Nacionalista Sirià

El Partit Social Nacionalista Sirià (PSNS) (àrab: الحزب السوري القومي الاجتماعي, al-Ḥizb as-Sūrī al-Qawmī al-Ijtimāʿī; també conegut per les sigles en anglès SSNP) és un partit polític laïcista i nacionalista sirià que busca la formació de la Gran Síria, que comprèn aproximadament, els actuals estats de Síria, Líban, Jordània, Israel i els territoris palestins. A Síria, és el segon partit polític més important i amb més militants. Al Líban forma part de l'Aliança del 8 de Març, on també s'hi troba Hesbol·là.

## Emblema

L'emblema del partit fou dissenyat per un estudiant de la Universitat Americana de Beirut durant l'etapa clandestina del partit, abans que les activitats del partit fossin descobertes per les autoritats franceses. És una combinació de la mitja lluna islàmica i la creu cristiana, formant un cicló (زوبعة, zawbaʿa) amb quatre braços, cada un dels quals representa un dels quatre principis del partit: llibertat, deure, disciplina i poder.
La bandera és un fons negre, que representa els dies de dominació sota l'Imperi Otomà. En el seu centre apareix un cercle blanc i, dins d'ell, un cicló vermell que representa la sang dels màrtirs per la llibertat, ja fossin musulmans o cristians, alliberant el país de la dominació.

## Norma Abu Hassan

Una de les seves militants armades més famoses fou Norma Abu Hassan, una mestra d'escola cristiana de 26 anys, que se suïcidà el 17 de juliol de 1986, quan feu detonar la càrrega explosiva del cotxe BMW que conduïa, al seu pas per un control de l'exèrcit israelià a la localitat libanesa de Jezzine. L'explosió causà ferides en set civils, destrosses en dos cotxes i desperfectes en diversos establiments.

## Resultats electorals
### Consell del Poble de Síria

| Any | Diputats | +/- | Pos. |
| 1953 | 1 / 82 | Nou | 3r |
| 1954 | 2 / 142 | 1 | 6è |
| Prohibició del partit a Síria (1955) ||||
| 2007 | 2 / 250 | Nou | 9è |
| 2012 | 4 / 250 | 2 | 5è |
| 2016 | 7 / 250 | 3 | 3r |
| 2020 | 3 / 250 | 4 | 3r |

### Parlament del Líban

| Any | Diputats | +/- |
| 1957 | 1 / 66 | Nou |
| Prohibició del partit al Líban (1961) |||
| 1972 | 0 / 100 | Nou |
| Guerra civil libanesa |||
| 1992 | 6 / 128 | 6 |
| 1996 | 5 / 128 | 1 |
| 2000 | 4 / 128 | 1 |
| 2005 | 2 / 128 | 2 |
| 2009 | 2 / 128 | = |
| 2018 | 3 / 128 | 1 |
| 2022 | 0 / 128 | 3 |

## Referències

* ↑ «Turkish and Syrian leaders hold lengthy talks ahead of US House Speaker's talks with Assad in Damascus Wednesday» (en anglès). Debka.com. Arxivat de l'original el 2016-03-04. [Consulta: 14 gener 2015]. «El PSNS és actualment el major partit de Síria després del partit de govern Baas»
* ↑ G. Prieto, Mónica. «El Líbano se mira en el espejo de Gaza» (en castellà). PeriodismoHumano.com, 25-01-2011. Arxivat de l'original el 2016-05-03. [Consulta: 14 gener 2015].
* ↑ Goetz, Nordbruch. Nazism in Syria and Lebanon: The Ambivalence of the German Option, 1933-1945 (en anglès). Taylor & Francis, 2009. ISBN 0-203-88856-1, 9780203888568.
* 1 2 Salameh, Rima. «Suicide Car Bombing in Christian Town» (en anglès). APNews.com, 17-07-1986. [Consulta: 10 novembre 2020].

## Bibliografia

* Aigle, Denise. Le Bilād al-Šām face aux mondes extérieurs. La perception de l'Autre et la représentation du Souverain (en francès). Beirut: Presses de l'IFPO, 2012. ISBN 978-2-35159-197-0 [Consulta: 14 gener 2015]. Arxivat 2018-12-25 a Wayback Machine.

## Enllaços externs

* Partit Social Nacionalista Sirià - Lloc web oficial